《陈督学转秩潮阳太参捧粤檄入贺赋赠 其二》
明代·李孙宸

王气从瞻牛女墟，三年造士意何如。閒中几见收龙种，海上新传走鳄鱼。

万国清秋来玉佩，九霄凉月集仙裾。知君献纳多金鉴，肯向淩云羡子虚。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。